Pas ontdek: ster wat 1500 jaar gelede gesterf het - RSGplus
Pas ontdek: ster wat 1500 jaar gelede gesterf het
Gepubliseer op 29/04/2016. 01/05/2016
'n Span sterrekundiges het 'n seldsame ster ontdek wat sowat 1500 jaar gelede gesterf het. Die ster sou destyds helderder as al die sterre in die Orion-konstellasie geskyn het. Dr. Brent Miszalski van die Suider-Afrikaanse Groot Teleskoop sê in 'n verklaring dat astronome van Suid-Afrika, Engeland, Chili, Spanje en Mexiko sedert 2010 soos speurders verskillende stukke van die legkaart bymekaargebring het.
Die ster HD 44179 word omring deur 'n buitengewone struktuur bekend as die Rooi Reghoek. Foto: ESA/Hubble en NASA
Foto's van ander sterwende sterre:
'n Sterwende ster se sterwensoomblikke mag letterlik oomblikke duur op die kosmologiese tydskaal, maar in ons begrip van tyd kan dit tienduisende jare duur. In die geval van ster NGC 6565, is 'n gaswolk vrygestel nadat sterk sterwinde die ster se buitelae die ruimte in gestoot het. Sodra genoeg materiaal weggewaai is, word die ster se helderskynende kern sigbaar en begin dit om ultravioletstrale vry te stel, wat die gas verwarm en laat straal in mooi skakering van kleur. Ster nebulae is helder vir sowat 10 000 jaar voor die sentrale ster begin afkoel en krimp om 'n wit dwergster te word. Sodra dit gebeur, kwyn die ster se lig dramaties en dit stimuleer nie meer die omringende gaswolk nie, en die nebula kan word dan te vaag om gesien te word.
Só het NASA die geboorte en sterfte van sterre in die Orion nebula waargeneem.
Oor die ontdekking: http://www.timeslive.co.za/scitech/2016/04/29/Astronomers-from-UCT-and-the-Southern-African-Large-Telescope-hail-breakthrough-find
Chaos in die Orion Nebula: https://www.nasa.gov/multimedia/imagegallery/image_feature_2218.html
Oor sterre wat sterf: https://www.nasa.gov/multimedia/imagegallery/image_feature_2235.html
Oor die Orion konstellasie: http://www.constellation-guide.com/constellation-list/orion-constellation/